മാഴ്സലോ മടങ്ങുന്നു സൂപ്പര്താരം സീസണൊടുവില് യൂറോപ്പ് വിട്ടേക്കും സ്പാനിഷ് സൂപ്പര്ക്ലബ് റയല് മഡ്രിഡിന്റെ വിഖ്യാതതാരം മാഴ്സെലോ ക്ലബ് വിട്ടേക്കും. കരാര് അവാസനിക്കുന്നതോടെ 202122 സീസണൊടുവില് താരം റയല് വിടുമെന്നാണ് സൂചനകള്. ബ്രസീലിയന് പത്രമായ ലാന്സില് വന്ന റിപ്പോര്ട്ട് പ്രകാരം മാഴ്സലോ യൂറോപ്യന് ഫുട്ബോളിനോട് തന്നെ വിടപറഞ്ഞേക്കും. 33കാരനായ മാഴ്സലോ ലോകഫുട്ബോളിലെ ഏറ്റവും മികച്ച ലെഫ്റ്റ് ബാക്കുകളില് ഒരാളായാണ് പരിഗണിക്കപ്പെടുന്നത്. 2007ലാണ് ഈ ബ്രസീലിയന് താരം റയലിലെത്തുന്നത്. അധികം വൈകാതെ ടീമിലെ സ്ഥിരം സാന്നിധ്യമായ മാഴ്സലോ, റയലിന്റെ തുടര്ച്ചയായ മൂന്ന് ചാമ്ബ്യന്സ് ലീഗ് കിരീടങ്ങളടക്കമുള്ള നേട്ടങ്ങളില് നിര്ണായക സാന്നിധ്യമായി. വിഖ്യാത താരം സെര്ജിയോ റാമോസ് ക്ലബ് വിട്ടതോടെ ഇപ്പോള് റയലിന്റെ ക്യാപ്റ്റനവും മാഴ്സലോ തന്നെയാണ്. കഴിഞ്ഞ ഒന്നുരണ്ട് സീസണുകളായി റയലിന്റെ ഫസ്റ്റ് ഇലവന് പുറത്താണ് മാഴ്സലോ. അതുകൊണ്ട് തന്നെ താരത്തിന്റെ കരാര് ഇനി പുതുക്കാനിടയില്ല. ഈ സാഹചര്യത്തിലാണ് ക്ലബി വിടാനുള്ള തീരുമാനമെന്നാണ് സൂചന. തന്റെ ആദ്യ ക്ലബായ ഫ്ലുമിനെന്സിലേക്കാകും മാഴ്സലോ കൂടുമാറിയേക്കുക എന്നാണ് വാര്ത്തകള്.